**Startkontingent og egenandeler ved O-løp for ROL-medlemmer**

Oppdatert etter årsmøtet 25.01.2017 og gjelder inntil videre

**Bakgrunn**

De opprinnelige retningslinjer for egenandeler i ROL ble vedtatt på årsmøtet 19.1.2011. På årsmøtet 25.01.2017 er det gjort noen presiseringer. Tvilstilfeller avgjøres av AU.

**Startkontingent og etteranmeldingsgebyr**

1. ROL dekker startkontingent for alle løpere i stafetter etter uttak av UK.
2. ROL dekker startkontingent for alle løpere i NM, KM og Veteranmesterskap.
3. Utover overnevnte er hovedregelen at:
   1. ROL dekker startkontingent inklusive etteranmeldingsgebyr for løpere i klassene inntil D/H 21.
   2. ROL dekker startkontingent eksklusive etteranmeldingsgebyr i alle individuelle løp for løpere i klassene D/H 21- og inntil D/H 35.
   3. Løpere i klassene D/H 35 og eldre betaler 50% egenandel av startkontingenten pluss hele etteranmeldingsgebyret.
4. For ferieløp, dvs. løp i juli , dekker løpere i klassene D/H 21 og eldre selv startkontingent og etteranmeldingsgebyr.